**Қадірлі ата - аналар және кеш қонақтары!**

**Қымбатты ұстаздар! Құрметті мектеп бітіруші түлектер!**

Міне, сіздер үшін бүгін мектеп қабырғасында соңғы рет қоңырау соғылады. 11 жыл тәлім алған алтын ұя мектептеріңмен, аяулы ұстаздарыңмен қоштасып,үлкен өмірге қадам басқалы отырсыңдар.

Биылғы жыл сіздер үшін ерекше есте қалады деп ойлаймын. Өйткені, сіздердің осы мерекелеріңіз Туған қаламыз Балқаштың 80 жылдық мерейтойына, Қазақстан Республикасы Қарулы күштерінің құрылғанына 25 жыл толуына, сондай-ақ, Халықаралық EXPO-2017 көрмесінің ашылуымен қатар келіп отыр.

Елбасымыз «Еліміздің жарқын болашағы – білімді жастардың қолында» деген. Ендеше, терең білім алу жолында жалықпай, талмай ізденіңдер, қанаттарың талмасын. Аяулы ұстаздарың мен қадірлі ата-аналарыңның ақ үмітін ақтап, егеменді еліміздің бетке ұстар беделді азаматы болуларыңа тілектеспін!

Алдарыңда күтіп тұрған сынақтан сүрінбей өтіп, алға қойған мақсаттарыңа, армандарыңа жетіңдер!

Өйткені, сендер мектеппен қоштасып, үлкен өмірге қанат қағып барасыңдар.!

Сендерді әрқашан ***еске алып отыратын*** алтын ұя – мектептеріңді, аяулы ұстаздарыңды ұмытпаңдар.

Біздің көз алдымызда, есімізде сендердің әрқайсысыңның ерекше қасиеттерің сақталады, әрқайсысың мектеп қабырғасында жүргенде өздеріңді жан-жақты көрсете білдіңдер.

Мысалы :

1. Қурманбекова Маржан Бақытбекқызы- оқу озаты, өз Отанының патриоты бола алатын азаматша.Қазақстан тарихы пәнінің олимпиада жеңімпазы. Өлке тарихын зерттеуде қалалық, облыстық ғылыми жобалардың авторы және бас жүлдегері.
2. Жамантай Жақсылық Мұратұлы – математика, физика пәнін өте жақсы меңгерген болашақ инженер. Шахматтың қыр-сырын меңгерген, жаңалыққа жаны құмар Жақсылық Мұратұлы облыстық ғылыми жоба жеңімпазы.
3. Әлімбаева Арайлым Төлеубекқызы - туған елін әлемге мойындататын журналист болады. Балқаш қалалық «Абай» оқуларының бас жүлдегері. 2017 жылғы облыстық «Жас филолог» сайысының Әлихан Бөкейханов атындағы степендиясының иегері.
4. Тілеужан Жансерік Ерғазыұлы - сегіз қырлы, бір сырлы жүрегі мектеп деп соғар ұлан.Спорттың кез-келген түрін меңгерген, республикалық Мұқағали әндері орындаушылар байқауының жүлдегер әншісі.
5. Кәукербек Іңкәр - Арманқызы халық тарихының шежіресін өнермен өрнектейтін өнерлі өрен.
6. Отт Эрих Эрихович – салауатты өмір салтын қолдап, насихаттап жүрген мектептің үздік спортшысы. Қалалық жарыстардың жеңімпаз түлегі. Футбол, волейбол, хоккей командасының капитаны.

Қымбатты түлектер! Сендер Елбасы армандаған мәңгілік болашақтың бүгінгі жас ұрпағы екендеріңді еш уақытта естен шығармаңдар. Сендерге тек қана мықты денсаулық, сәтті сапар, мерейлі мақсат тілеймін.

Алдағы Ұлттық бірыңғай тестіден сүрінбей өтіңдер.

Ақ жол сендерге жас түлектер!!!